⬆️የኢድ ኤግዚቢሽንና ባዛር በዛሬው እለት ተከፈተ ታላቁን የረመዳን ፆም ምክንያት በማድረግ በሃላል ፕሮሞሽን የተዘጋጀው የኢድ ኤግዚቢሽን እና ባዛር በዛሬው እለት በድምቀት ተከፍቷል። የንግድ ትረኢቱን የአዲስ አበባ ንግድ ቢሮ አማካሪ አቶ መከተ አዳፈር መርቀው ከፍተውታል። በዚህ ወቅትም ነጋዴው ዘመናዊ የንግድ ስርኣትን በመከተል ጤናማነቱ የተረጋገጠ ምርት አገልግሎት ማቅረብ እንዳለበት እና ሸማቹም ሆነ ህብረተሰቡ ህጋዊ ነጋዴዎችን ማበረታታት እንደሚገባው ተናግረዋል። በንግድ ትረኢቱ ላይ አዳዲስ ምርቶች እና የተለያዩ የቴክኖሎጂ ውጤቶች የተገኙ ሲሆን፥ ሀይማኖታዊ ስርኣቱን በጠበቀ መልኩ የመስገጃና የአፍጥር ፕሮግራም መዘጋጀቱንም የሃላል ፕሮሞሽን ስራ አስኪያጅ አቶ ሀመዛ አረቡ ገልፀዋል። አምና አስከፊውን የትራፊክ አደጋ በማስመልከት የግንዛቤ ስራ የተሰራ መሆኑን ያስታወሱት አቶ ሀመዛ፥ዘንድሮም ከኢፌዴሪ ሰላም ሚኒስቴር ጋር በመሆን የሰላም ባለቤት እርሶ ነዎት በሚል መሪ ቃል የተለያዩ ስራዎችን እየሰራ እንደሆነም ጠቁመዋል። ገዢና ሻጭን እንዲሁም አዳዲስ የንግድ እና የሽርክና እድሎችን ይፋጥራል የተባለው የኢድ ኤግዚቢሽን እና ባዛር እስከ ግንቦት 27 ቀን 2011 ኣም የሚቆይ መሆኑ ተገልጿል። የፊታችን እሁድ ግንቦት 18 ቀን በመስቀል አደባባይ የጎዳና ላይ የአፍጥር ፕሮግራም የሚካሄድ መሆኑንም አቶ ሃምዛ ተናግረዋል። ምንጭ: FBC

Category: Retail